CELEX: 62012FN0115
Language: hu
Date: 2012-10-15 00:00:00
Title: F-115/12. sz. ügy: 2012. október 15-én benyújtott kereset — ZZ kontra Bizottság

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/71
            
         2012. október 15-én benyújtott kereset — ZZ kontra Bizottság
   (F-115/12. sz. ügy)
   2013/C 26/146
   Az eljárás nyelve: olasz
   
      Felek
   
   
      Felperes: ZZ (képviselő: G. Cipressa ügyvéd)
   
      Alperes: Európai Bizottság
   
      A jogvita tárgya és leírása
   
   A Bizottság által a felperes részére azon költségekkel összefüggő 4 875 euró tartozás visszafizetésére vonatkozóan küldött levél miatt a felperes által állítólagosan elszenvedett kár megtérítése iránti kérelem elutasítására irányuló hallgatólagos határozat megsemmisítése, amely költségek megfizetésére az Elsőfokú Bíróság a felperest a T-241/03. sz. ügy tekintetében kötelezte
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2011. július 19-i kérelmet elutasító határozatot, annak formájától függetlenül;
            
         
               —
            
            
               semmisítse meg a 2011. július 19-i elutasító határozattal szemben 2012. február 19-én benyújtott panaszt elutasító határozatot, annak formájától függetlenül;
            
         
               —
            
            
               amennyiben szükséges, semmisítse meg azt a 2012. június 12-i francia nyelvű feljegyzést, amely az első öt oldalon jobb oldalon felül a „Ref. Ares (2012)704847 — 13.6.2012” hivatkozási számot tartalmazza;
            
         
               —
            
            
               kötelezze az alperest 5 500 euró — 2011. július 20-tól a tényleges kifizetés napjáig számított évi tőkésítés melletti, évi 10 % kamattal növelt — összeg felperesnek történő megfizetésére;
            
         
               —
            
            
               az alperest kötelezze a költségek viselésére.